આલોક બ્રહ્મભટ્ટઃ અમદાવાદની 22 વર્ષની MCA સ્ટુડન્ટ તીથિ જોશીએ ઉનાળાની રજાઓ માટે અમેરિકા ફરવા જવાનો પ્લાન બનાવ્યો હતો અને તેને કારણે ભારે ઉત્સાહમાં હતી. તીથિએ પોતાના મિત્રો સાથે ‘મસ્ટ વિઝિટ ટુરિસ્ટ સ્પોટ્સ અને હાઇ એન્ડ ફેશન સ્ટોર્સ’ની એક લાંબી યાદી બનાવી કાઢી હતી. જોકે, ટ્રમ્પ સરકારે ટ્રાવેલ પોલિસીમાં કરેલા આકરા સુધારાવધારાએ તીથિના પ્લાન પર પાણી ફેરવી દીધું અને તેણે અમેરિકાને બદલે યુરોપ ફરવા જવાનું મન બનાવવું પડ્યું.